rejauldu/bengali-wikipedia huggingface dataset:
বাধারঘাট বিধানসভা উত্তর-পূর্ব ভারতের ত্রিপুরা রাজ্যের বিধানসভার ৬০ টি নির্বাচনী এলাকার মধ্যে অন্যতম। এই আসনটি তফসিলি জাতি প্রার্থীদের জন্য সংরক্ষিত। এই কেন্দ্রটি ত্রিপুরা পশ্চিম লোকসভা কেন্দ্রের অন্তর্গত। এই বিধানসভা কেন্দ্রটি ১৯৭৭ সাল থেকে কার্যকর এবং সর্বাধিকবার বিজিত দলদুটি হলো ভারতের কমিউনিস্ট পার্টি (মার্ক্সবাদী) ও ভারতীয় জাতীয় কংগ্রেস (উভয় চার বার)।Sitting and Previous MLAs from Badharghat Assembly Constituency  ভোটার পরিসংখ্যান ২০১৮ খ্রিস্টাব্দে সংঘটিত বিধানসভা নির্বাচনে এই কেন্দ্র থেকে মোট নিবন্ধিত ভোটারের সংখ্যা ৫৭,৬৬১ জন, যার মধ্যে পুরুষ ভোটার ২৯,৩৩৯ জন এবং নারী ভোটার ২৮,৩২২ জন। বাধারঘাট বিধানসভা কেন্দ্রে ২০১৮ ভোটার লিঙ্গানুপাত ৯৬৫। ২০১৩ খ্রিস্টাব্দে সংঘটিত বিধানসভা নির্বাচনে এই কেন্দ্র থেকে মোট নিবন্ধিত ভোটারের সংখ্যা ছিলো ৫২,৬৭২ জন যার মধ্যে পুরুষ ভোটার ২৬,৯৮৭ জন এবং নারী ভোটার ২৫,৬৮৫ জন।   বিধানসভার সদস্য    নির্বাচন বিধায়কদল সময়কাল২০১৯মিমি মজুমদার বিজেপি২০১৯-বর্তমান২০১৮ দিলীপ সরকার২০০৮-১৯২০১৩ আইএনসি২০০৮২০০৩সুব্রত চক্রবর্তী সিপিআই(এম)২০০৩-০৮১৯৯৮দিলীপ সরকার আইএনসি১৯৯৮-২০০৩১৯৯৩যাদব মজুমদার সিপিআই(এম)১৯৯৩-৯৮১৯৮৮দিলীপ সরকার আইএনসি১৯৮৮-১৯৯৩১৯৮৩যাদব মজুমদার সিপিআই(এম)১৯৭৭-৮৮১৯৭৭   নির্বাচনী ফলাফল   ২০১৮ ফলাফল    ২০১৩ ফলাফল    তথ্যসূত্র   বিষয়শ্রেণী:পশ্চিম ত্রিপুরা জেলা বিষয়শ্রেণী:ত্রিপুরার বিধানসভা কেন্দ্র
চৌধুরী আকমল ইবনে ইউসুফ (১৯৪৭ -  ১৯ ডিসেম্বর, ২০২১)  একজন বাংলাদেশী রাজনীতিবিদ। তিনি বাংলাদেশ জাতীয়তাবাদী দলের নেতা ও সাবেক সাংসদ ছিলেন। তিনি ফরিদপুর-৪ (ভাঙ্গা, সদরপুরএবং চরভদ্রাসন) আসনের সাবেক সংসদ সদস্য।   জন্ম ও পারিবারিক জীবন  ফরিদপুর জেলার বাঙালি জমিদার পরিবারে ১৯৪৭ সালে জন্মগ্রহণ করেন। কামাল ইউসুফের পিতামহ ছিলেন জমিদার চৌধুরী মঈজউদ্দীন বিভাশ । তার পিতা ইউসুফ আলী চৌধুরী (মোহন মিয়া) ব্রিটিশ শাসনামলে একজন বিশিষ্ট মুসলিম লীগ নেতা এবং পাকিস্তান মুক্তিযুদ্ধের সময় পাকিস্তানকে সমর্থন করেছিলেন। তার চাচা চৌধুরী আবদুল্লাহ জহিরউদ্দীন (লাল মিয়া) রাষ্ট্রপতি আইয়ুব খানের সরকারে মন্ত্রিসভায় ছিলেন এবং অন্য চাচা এনায়েত হোসেন চৌধুরী পাকিস্তানের জাতীয় পরিষদের সদস্য ছিলেন। তার ভাই চৌধুরী কামাল ইবনে ইউসুফ একজন বাংলাদেশী রাজনীতিবিদ, সাবেক মন্ত্রী ও বাংলাদেশ জাতীয়তাবাদী দল নেতা।   রাজনৈতিক ও কর্মজীবন  চৌধুরী আকমল ইবনে ইউসুফ ফেব্রুয়ারি ১৯৯৬ সালের নির্বাচনে ফরিদপুর-৪ (ভাঙ্গা, সদরপুরএবং চরভদ্রাসন) আসনে বাংলাদেশ জাতীয়তাবাদী দলের হয়ে প্রথম সংসদ সদস্য নির্বাচিত হন। ২০০১ সালে জাতীয় সংসদ নির্বাচনে স্বতন্ত্র প্রার্থী হিসেবে নির্বাচন করে পরাজিত হলেও ২০০২ সালের উপ-নির্বাচন সাংসদ নির্বাচিত হন।    মৃত্যু  চৌধুরী আকমল ইবনে ইউসুফ ১৮ ডিসেম্বর, ২০২১ সালে বনানীর নিজ বাসভবনে মৃত্যুবরণ করেন।   তথ্যসূত্র   বিষয়শ্রেণী:১৯৪৭-এ জন্ম বিষয়শ্রেণী:২০২১-এ মৃত্যু বিষয়শ্রেণী:ফরিদপুর জেলার রাজনীতিবিদ বিষয়শ্রেণী:বাংলাদেশ জাতীয়তাবাদী দলের রাজনীতিবিদ বিষয়শ্রেণী:ষষ্ঠ জাতীয় সংসদ সদস্য বিষয়শ্রেণী:অষ্টম জাতীয় সংসদ সদস্য বিষয়শ্রেণী:১৯৪০-এর দশকে জন্ম বিষয়শ্রেণী:চৌধুরী বিশ্বাস পরিবার
খয়েরিমাথা বসন্তবৌরি (বৈজ্ঞানিক নাম: Megalaima zeylanica)Gill, Frank, and Minturn Wright (2006) , Birds of the World: Recommended English Names(2005) , website, Zoonomen - Zoological Nomenclature Resource, 2005.12.06 Ramphastidae পরিবারের Psilopogon গণের একটি পাখি। এই প্রজাতি দক্ষিণ এশিয়ার দেশ স্মূহে দেখা যায়। এরা ফল ও কীট-পতঙ্গ খাদ্য হিসাবে গ্রহণ করে।  বিবরণ এদের মাথার রং বাদামী এবং পালক সবুজ। এটি দীর্ঘ ২৭ সেমি (১১ ইঞ্চি) এর সাথে লম্বা হয়। এবং বড় মাথা, ছোট ঘাড় এবং  লেজ ছোট হয়।   প্রজনন খয়েরিমাথা বসন্তবৌরি পাখটি গাছের গর্তে বাসা বেঁধে ২-৪ টি ডিম দেয়। এরা প্রায় মানুষের কাছাকাছি থাকে এবং উদ্যানগুলোতে দেখা যায়।  বিস্তৃতি খয়েরিমাথা বসন্তবৌরি নেপাল ও ভারত, তরাই ,ও শ্রীলঙ্কা  অঞ্চলসমুহে পাওয়া যায়।  বর্তমান অবস্থা এবং সংরক্ষণ বৈশ্বিক অবস্থা ন্যূনতম বিপদগ্রস্ত এবং বাংলাদেশের অবস্থায় অপ্রতুল-তথ্য। তিনটি তালিকায় পাখিটিকে বাংলাদেশের পাখি হিসেবে অন্তর্ভুক্ত করা হয়েছে। তবে এ বিষয়ে কোন প্রমাণ পাওয়া যায় নি। তবে পশ্চিমবঙ্গের দক্ষিণে পাখিটি দেখা গেছে।   চিত্রশালা  তথ্যসূত্র  বহিঃসংযোগ  বিষয়শ্রেণী:দক্ষিণ এশিয়ার পাখি বিষয়শ্রেণী:১৭৮৮-এ বর্ণিত পাখি বিষয়শ্রেণী:ইয়োহান ফ্রিডরিশ মালিন কর্তৃক নামকরণকৃত ট্যাক্সা
হ্যাসওয়েল মাইক্রোপ্রসেসর আর্কিটেকচারের একটি কোডনেম। ইন্টেল কর্পোরেশন হ্যাসওয়েল মাইক্রোপ্রসেসর তাদের ওরিগন উৎপাদনকেন্দ্রে নির্মাণ করবে। এই প্রযুক্তি ইন্টেলের আইভি ব্রিজের পরবর্তী উন্নত সংস্করণ। হ্যাসওয়েল ২২ ন্যানোমিটার ডাই-শ্রিঙ্ক প্রক্রিয়ায় নির্মিত হবে। ইন্টেল ২০১৩ এর মার্চে হ্যাসওয়েল প্রযুক্তির মাইক্রোপ্রসেসর বাজারে ছাড়বে। ২০১১ সালে ইন্টেল ডেভেলপার ফোরামে হ্যাসওয়েল চিপ নির্মিত একটি কম্পিউটার প্রদর্শন করে। হ্যাসওয়েল, আইভি ব্রিজের থেকে ১০% দ্রুত কর্মদক্ষতার অধিকারী হবে।http://www.fudzilla.com/home/item/28318-haswell-to-be-10%20-percent-faster-than-ivy-bridge এছাড়া এটি তুলনামূলক কম শক্তি ব্যবহার করবে। হ্যাসওয়েল মাইক্রোপ্রসেসরের গ্রাফিক্স ক্ষমতা অধিক উন্নত হবে। আইভি ব্রিজের গ্রাফিক্স থেকে হ্যাসওয়েলের গ্রাফিক্স দ্বিগুণ ক্ষমতার অধিকারী হবে।   প্রযুক্তি  আইভি ব্রিজের ন্যায় বৈশিষ্ট্যাবলীঃ  ২২ ন্যানোমিটার নির্মাণ প্রক্রিয়া  3D ট্রাই-গেট ট্রানজিস্টর  ১৪ ধাপের পাইপলাইন  মেইনস্ট্রিম কোয়াড কোর  DDR3 ডুয়াল চ্যানেল সমর্থন  প্রতি কোরে ৬৪ কিলোবাইট L1 ক্যাশ এবং ২৫৬ কিলোবাইট L2 ক্যাশ সমর্থন  নতুন বৈশিষ্ট্যাবলিঃ  নতুন ইন্সট্রাকশন সেট- অ্যাডভান্সড ভেক্টর ইন্সট্রাকশন-২  নতুন সকেট - এলজিএ ১১৫০  ইন্টেল ট্রানজেকশনাল সিনক্রোনাইজেশন এক্সটেনশন্স  ডাইরেক্ট থ্রিডি ১১.১ এবং ওপেনজিএল ৩.২ হার্ডওয়ারসমূহের জন্য গ্রাফিক্স সমর্থন  DDR4 সমর্থন    তথ্যসূত্র   বিষয়শ্রেণী:ইন্টেল মাইক্রোপ্রসেসর বিষয়শ্রেণী:ইন্টেল এক্স৮৬ মাইক্রোপ্রসেসর
এসিসি ইমার্জিং টিম এশিয়া কাপ হল পুরুষদের লিস্ট-এ ও টি২০ ক্রিকেট টুর্নামেন্ট। এশিয়ান ক্রিকেট কাউন্সিল এশিয়ার সবচেয়ে বিশিষ্ট তরুণ ক্রিকেটারদের প্রতিভা বিকাশের জন্য এটি তৈরি করেছে।    ফলাফল   বছর  ফাইনাল স্টেডিয়াম বিজয়ী ফলাফল  ২০১৩  বিস্তারিত  ১৬০/১ (৩৩.৪ ওভার) <small>স্কোরকার্ড১৫৯ (৪৭ ওভার) ২০১৭  বিস্তারিত জহুর আহমেদ চৌধুরী স্টেডিয়াম, চট্টগ্রাম ১৩৪/৫ (২৩.৫ ওভার) শ্রীলঙ্কা অনূর্ধ্ব-২৩ দল ৫ উইকেটে জয়ীস্কোরকার্ড ১৩৩ (৪২.১ ওভার) ২০১৮  বিস্তারিত আর. প্রেমাদাসা স্টেডিয়াম, কলম্বো২৭০/৭ (৫০ ওভার) শ্রীলঙ্কা অনূর্ধ্ব-২৩ দল ৩ রানে জয়ীস্কোরকার্ড২৬৭/৯ (৫০ ওভার)২০১৯  বিস্তারিতশের-ই-বাংলা জাতীয় ক্রিকেট স্টেডিয়াম, ঢাকা৩০১/৬ (৫০ ওভার)স্কোরকার্ড২২৪ (৪৩.৩ ওভার) ২০২৩  বিস্তারিতআর. প্রেমাদাসা স্টেডিয়াম, কলম্বো পাকিস্তান শাহিন্স৩৫২/৮ (৫০ ওভার)পাকিস্তান শাহিন্স ১২৮ রানে জয়ীস্কোরকার্ড ভারত এ২২৪ (৪০ ওভার) ২০২৪  বিস্তারিতওমান ক্রিকেট একাডেমি গ্রাউন্ড, আল আমারাত আফগানিস্তান এ১৩৪/৩ (১৮.১ ওভার)আফগানিস্তান এ দল ৭ উইকেটে জয়ীস্কোরকার্ড শ্রীলঙ্কা এ১৩৩/৭ (২০ ওভার)   দলগত পারফরম্যান্স  প্রতিটি এসিসি ইমার্জিং টিম এশিয়া কাপে দলগুলির পারফরম্যান্সের একটি সংক্ষিপ্ত বিবরণ:   প্রতীক  অর্থ  চ্যাম্পিয়ন  রানার্স-আপসেমি-ফাইনালিস্ট  যোগ্যতা অর্জন করেনি  উত্তীর্ণ হয়েছেন  প্রত্যাহার করা হয়েছে  গ্রুপ পর্ব আইসিসির পূর্ণ সদস্য দেশ  দল \ আয়োজক  ২০১৩ ২০১৭ ২০১৮ ২০১৯ ২০২৩ ২০২৪   গ্রুপ গ্রুপ গ্রুপ ১ম  বাংলাদেশ এ গ্রুপ ২য়গ্রুপ  হংকংঅনুউত্তীর্ণগ্রুপ গ্রুপ গ্রুপ অনুউত্তীর্ণগ্রুপ   ভারত এ১মগ্রুপ  ২য়২য়  মালয়েশিয়াঅনুউত্তীর্ণগ্রুপ অনুউত্তীর্ণঅনুউত্তীর্ণঅনুউত্তীর্ণঅনুউত্তীর্ণ  নেপালগ্রুপ গ্রুপ অনুউত্তীর্ণগ্রুপ গ্রুপ অনুউত্তীর্ণ  ওমানঅনুউত্তীর্ণঅনুউত্তীর্ণগ্রুপ গ্রুপ গ্রুপ গ্রুপ   পাকিস্তান এ২য়২য়১ম১ম  সিঙ্গাপুরগ্রুপ অনুউত্তীর্ণঅনুউত্তীর্ণঅনুউত্তীর্ণঅনুউত্তীর্ণঅনুউত্তীর্ণ  শ্রীলঙ্কা এ১ম১মগ্রুপ   আরব আমিরাতঅনুউত্তীর্ণগ্রুপ প্রত্যাহারগ্রুপ গ্রুপ   অভিষেক দল  বছর দলসমূহ২০১৩ ,  নেপাল,  পাকিস্তান এ,  সিঙ্গাপুর,  শ্রীলঙ্কা এ,  সংযুক্ত আরব আমিরাত২০১৭  হংকং,  মালয়েশিয়া২০১৮  ওমান   আরো দেখুন    এশিয়া কাপ  এসিসি অনূর্ধ্ব-১৯ কাপ  এসিসি নারী ইমার্জিং টিম এশিয়া কাপ   তথ্যসূত্র   বিষয়শ্রেণী:এশিয়ায় ক্রিকেট বিষয়শ্রেণী:এশিয়ান ক্রিকেট কাউন্সিলের প্রতিযোগিতা
তবলা! তামিল মুরাসু কর্তৃক প্রকাশিত সিঙ্গাপুরের একটি সাপ্তাহিক ইংরেজি ভাষার সংবাদপত্র। এটি ২০০৮ সালের ১০ ই অক্টোবর চালু হয়েছিল, তবলা প্রবর্তনের সাথে সাথে ২০১১ সালের অক্টোবরে এর তৃতীয় বার্ষিকী উপলক্ষে! কমিউনিটি চ্যাম্পিয়ন অ্যাওয়ার্ড পায়। তবলা! ৭ জুন, সিঙ্গাপুরে এখানে বিশ্ব প্রিমিয়ার করার জন্য একটি বলিউড গীতিনাট্য তাজ এক্সপ্রেস উপস্থাপন করে। tabla! rolls out new community initiatives AsiaOne. Retrieved 2012-07-01.  কাগজের নামকরণ করা হয়েছে জনপ্রিয় দুই অংশবিশিষ্ট ভারতীয় ঘাতবাদ্য, তবলার নামে।  সংবাদপত্রের ৩০,০০০ টি ফ্রি অনুলিপি (জনসাধারণের ছুটি বাদে) প্রতি শুক্রবার বিতরণ করা হয়। এটি সিঙ্গাপুরের সেভেন-ইলাভেন আউটলেটগুলিতে পাওয়া যায়। এটি সিঙ্গাপুর প্রজাতন্ত্রের প্রবাসী ভারতীয়দের ক্রমবর্ধমান সম্প্রদায়ের কাছে শিক্ষা, সম্পত্তি এবং পরিবহন সম্পর্কিত স্থানীয় সংবাদ সরবরাহ করে ।   আরো দেখুন   সিঙ্গাপুরের সংবাদপত্রের তালিকা   তথ্যসূত্র    বহিঃসংযোগ     বিষয়শ্রেণী:সিঙ্গাপুরের সংবাদপত্র বিষয়শ্রেণী:২০০৮-এ প্রতিষ্ঠিত সংবাদপত্র
এডিথ লাগোস সায়েয ছিলেন একজন পেরুর গেরিলা যোদ্ধা যিনি পেরুর একাধিক কমিউনিস্ট পার্টির একটি শাইনিং পাথ (স্প্যানিশ: সেন্ডেরো লুমিনোসো) দলের সদস্য ছিলেন। তিনি ছিলেন এই দলের কর্মসূচির একজন বিশিষ্ট প্রচারক।  জীবনী লাগোসের জন্ম আয়াকুচোতে এক ধনী পরিবারে। তিনি লিমার সান মার্টিন ডি পোরেস বিশ্ববিদ্যালয়ে আইন বিষয়ে পড়াশোনা করেন এবং শাইনিং পাথে যোগদানের জন্য পড়াশোনা ছেড়ে দেন।  ১৯৮০ সালে, শাইনিং পাথের একটি দল জেলখানার দেয়ালে গর্ত তৈরি করে এবং তিনি সেই দলের নেতৃত্ব দেন। এই দলটি সকল বন্দিদের মুক্ত করে নিরাপদে ফিরে আসে এবং লাগোস আয়াকুচো কারাগার থেকে অন্যান্যদের সংগে পালিয়ে যান। এই ঘাঁটি থেকে বহু সরকারি অস্ত্রশস্ত্র দখল হয়। পরবর্তী দুই বছর তিনি শাইনিং পাথের প্রচারণা এবং তাদের কার্যক্রমে অংশগ্রহণের জন্য ব্যয় করেন।  ১৯৮২ সালে, পেরুর উমাকাতে পুলিশ ও আধাসামরিক বাহিনীর সাথে বন্দুকযুদ্ধে লাগোস নিহত হন। পুলিশ তাকে বেয়নেট দিয়ে খুঁচিয়ে হত্যা করে। তাকে আয়াকুচোতে সমাহিত করা হয়। ধারণা করা হয় যে ৩০,০০০ জন লোক তাঁর শেষকৃত্যে অংশ নিয়েছিল। পরে রদ্রিগো ফ্রাঙ্কো কমান্ড লাগোসের সমাধিতে বোমা হামলা চালিয়ে কবরটি ধ্বংস করে।  প্রভাব শুধু পেরুতেই নয়, এডিথ লাগোস বিশ্বব্যাপী বিপ্লবীদের আদর্শের প্রতীকে পরিণত হন। ১৯৯২ সালে জার্মানির তরুণ বিপ্লবীরা এডিথ লাগোস গ্রুপ নামে একটি সংগঠন গড়ে তোলেন। বিভিন্ন দেশে বিপ্লবী গানে এডিথ লাগোসের বীরত্বের কথা ছড়িয়ে পড়ে।  তথ্যসূত্র  বিষয়শ্রেণী:১৯৬২-এ জন্ম বিষয়শ্রেণী:১৯৮২-এ মৃত্যু বিষয়শ্রেণী:সংশোধনবাদ বিরোধী বিষয়শ্রেণী:যুদ্ধে নিহত গেরিলা বিষয়শ্রেণী:পেরুর সাম্যবাদী বিষয়শ্রেণী:পেরুর বিপ্লবী বিষয়শ্রেণী:শাইনিং পাথের সদস্য বিষয়শ্রেণী:দক্ষিণ আমেরিকায় নারী বিষয়শ্রেণী:নারী সামরিক ব্যক্তিত্ব বিষয়শ্রেণী:নারী গেরিলা বিষয়শ্রেণী:পেরুভীয় ব্যক্তি
রাজপুণ্যাহ বাংলাদেশের চাকমা জনগোষ্ঠীর পালিত উৎসব, যা তিন দিন ব্যাপী উদযাপিত হয়। মূলত উৎসবটি বাৎসরিক খাজনা আদায়ের জন্য একটি অনুষ্ঠান।   ইতিহাস  রাজপুণ্যাহ উৎসব ব্রিটিশ শাসনামলে প্রথম প্রবর্তিত হয়। রাজপুণ্যাহ অনুষ্ঠানে চাকমা রাজার কাছে তার অধীন মৌজাপ্রধান হেডম্যানেরা খাজনা দেন ও আনুগত্য প্রকাশ করেন। পরে রাজা প্রজাদের উদ্দেশ্যে ভাষণ দেন। এ অনুষ্ঠান ঘিরে পার্বত্য চট্টগ্রামের চাকমা সার্কেলের আওতাধীন আদিবাসীরা ব্যাপক উৎসাহ-উদ্দীপনায় রাজার দর্শনে আসেন।   স্থান  উৎসবটি চাকমা রাজার বাসস্থান রাঙামাটি শহরে পালিত হয়। বিভিন্ন এলাকা থেকে আদিবাসীরা উৎসবে যোগ দিতে রাঙামাটিতে আসেন।   উৎসব  রাজপুণ্যাহ উৎসব শুরু হয় চাকমা রাজা ঐতিহ্যবাহী পোশাকে রাজকুমার ও রাজকুমারীকে সঙ্গে নিয়ে রাজবাড়ি থেকে দরবার হলে উপস্থিত হওয়ার মাধ্যমে। ধর্মীয় গ্রন্থ পাঠের পর হেডম্যানেরা তলোয়ার প্রদানের মাধ্যমে রাজার প্রতি আনুগত্য প্রকাশ করবেন ও খাজনা দেবেন। এরপর রাজা বিভিন্ন ক্ষেত্রে অবদান রাখা আদিবাসীদের পুরস্কার দেবেন এবং জনগণের উদ্দেশ্যে ভাষণ দেবেন।  রাজপুণ্যাহ উৎসবে উবাগীদ, গেংখুলিগীদ (আদিবাসী চারণ কবিদের পালাগান), আদিবাসীদের যন্ত্রসঙ্গীত পরিবেশন, নাচ, গান, নাটক মঞ্চায়ন এবং ধনুর্বিদ্যা প্রতিযোগিতাসহ ঐতিহ্যবাহী খেলাধুলা ও পোশাক-পরিচ্ছদ, শিকার সরঞ্জাম, আসবাব প্রদর্শনীর আয়োজন করা হয়ে থাকে।   তথ্যসূত্র   বিষয়শ্রেণী:বাংলাদেশের উৎসব বিষয়শ্রেণী:চাকমা সংস্কৃতি বিষয়শ্রেণী:পার্বত্য চট্টগ্রাম
এএফসি অনূর্ধ্ব-২০ মহিলা এশিয়ান কাপ ২০ বছরের নিচে জাতীয় মহিলা দলের ফুটবল প্রতিযোগিতা। দুই বছর পরপর এটি এশিয়ান ফুটবল কনফেডারেশন কর্তৃক আয়োজিত। এটি ২০০২ সালে এএফসি অনূর্ধ্ব-১৯ মহিলা চ্যাম্পিয়নশিপ হিসাবে প্রথম খেলা হয়েছিল, যেখানে বয়সের ঊর্ধ্বসীমা ছিল ১৯। ২০২২ আসর থেকে শুরু করে বয়সসীমা বাড়িয়ে ২০ করা হয়। এছাড়াও, টুর্নামেন্টটি "এএফসি অনূর্ধ্ব-১৯ মহিলা চ্যাম্পিয়নশিপ" থেকে "এএফসি অনূর্ধ্ব-২০ মহিলা এশিয়ান কাপ" নামে পুনঃনামকরণ করা হয়।  বর্তমান চ্যাম্পিয়ন উত্তর কোরিয়া, যারা ২০২৪ সালের ফাইনালে জাপানের বিপক্ষে ২–১ গোলে জিতেছিল। জাপান টুর্নামেন্টের সবচেয়ে সফল দল, ছয়বার জিতেছে।   কাঠামো  ২০০২ এং ২০০৪ সালে কোনো বাছাই পর্ব ছিল না,প্রত্যেক দল গ্রুপ পর্বে খেলতে পারত । ২০০২ সালে সেমিফাইনাল খেলা হয়। ২০০৪ সালের প্রতিযোগিতায় সরাসরি কোয়াটার ফাইনাল হয়,যেখানে সরাসরি ৮ দল প্রতিযোগিতা করে। ২০১১ এবং ২০১৩ সালের ফাইনাল টুর্নামেন্ট এ ৬ দল খেলেছিল,একটু গ্রুপে, নক-আউট সিস্টেমে ২০১৫ সালে ৮ দল খেলেছিল।   ফলাফল  সালস্বাগতিকফাইনালতৃতীয় স্থান নির্ধারনী ম্যাচচ্যাম্পিয়ন স্কোররানার্স-আপতৃৃতীয় স্থানস্কোরচতুর্থ স্থান২০০২বিস্তারিত২-১ ৪-১২০০৪বিস্তারিত৩-০৪–০২০০৬বিস্তারিত১–০৩-২২০০৭বিস্তারিত১-০১-০২০০৯বিস্তারিত২-১১-০২০১১বিস্তারিতRRRR২০১৩বিস্তারিতRRRR২০১৫বিস্তারিত০–০৪–২ ৪–০২০১৭বিস্তারিত১–০৩–০২০১৯বিস্তারিত   দেশভেদে ফলাফল   দেশচ্যাম্পিয়ন রানার্সআপতৃৃতীয় স্থানচতুর্থ স্থান৫ (২০০২, ২০০৯, ২০১১, ২০১৫, ২০১৭)১ (২০০৭)–২ (২০০৬, ২০১৩)২ (২০০৪, ২০১৩)১ (২০০৯)১ (২০১৫)২ (২০০৭, ২০১৩)১ (২০০৭)৫ (২০০৬, ২০১১, ২০১৩, ২০১৫, ২০১৭)২ (২০০৪, ২০০৯)১ (২০০২)১ (২০০৬)১ (২০০৪)৫ (২০০২, ২০০৭, ২০১১, ২০১৩, ২০১৭)২ (২০০৯, ২০১৫)–১ (২০০২)––––১ (২০০৬)১ (২০১৭)–––১ (২০০৪)   পদকের সারাংশ    যেকোন সময়ের ফলাফল  ২০১৭ সালের গ্রুপ পর্ব অনুযায়ী RankTeamPartPldWDLGFGADifPts১৯৪৪৩৪৪৬১৭১২৪+১৪৭১০৬২৯৪৩২৯৯৫১৪৭২৫+১২২৯৬৩৯৪০২৪৪১২১২২৪০+৮২৭৬৪৯৪৪২২৮১৪১৪০৪৫+৯৫৭৪৫৭২৭১১১১৫৫৯৪৭+১২৩৪৬৬২১৬১১৪২৯৬৫–৩৬১৯৭৪১৫৫২৮৫২৩০+২২১৭৮৩১০৩০৭৯৫৮–৪৯৯৯৪১৪২০১২২৬৫৪–২৮৬১০৩১১২০৯৮৪৭–৩৯৬১১৪১২১১১০৭৫১–৪২৪১২১৩১০২৪৮–৪৩১৩১৩১০২২১৭–১৫৩১৪২৬১০৫২৪২–৪০৩১৫২৬১০৫৪৪৫–৪১৩১৬১৩০০৩২২৯–২৭০১৭১৩০০৩১২৯–২৮০১৮২৬০০৩০৫৪–৫৪০১৯২৫০০৫১৮১–৮০০   তথ্যসূত্র   বিষয়শ্রেণী:অনূর্ধ্ব-১৯ ফুটবল প্রতিযোগিতা বিষয়শ্রেণী:২০০২-এ প্রতিষ্ঠিত পুনরাবৃত্ত ক্রীড়া ঘটনা বিষয়শ্রেণী:নারী জাতীয় দলের এএফসি প্রতিযোগিতা
জিম্বাবুয়ে পুরুষ ক্রিকেট দল ২০২২ সালের জানুয়ারি মাসে তিনটি একদিনের আন্তর্জাতিক (ওডিআই) ম্যাচ খেলার জন্য শ্রীলঙ্কা সফর করে। ওডিআই সিরিজটি ২০২০–২০২৩ আইসিসি পুরুষ ক্রিকেট বিশ্বকাপ সুপার লিগের একটি অংশ হিসেবে খেলা হয়।  প্রাথমিকভাবে ২০২০ সালের অক্টোবর মাসে তিনটি ওডিআই ও দুটি টোয়েন্টি২০ আন্তর্জাতিক (টি২০আই) ম্যাচ খেলার জন্য জিম্বাবুয়ে দলের শ্রীলঙ্কা সফর করার কথা ছিল। ২০১৮ সালে আন্তর্জাতিক ক্রিকেট কাউন্সিল প্রণীত সূচি অনুযায়ী সিরিজটি ২০২০ সালের অক্টোবর মাসের মাঝামাঝি সময়ে অনুষ্ঠিত হওয়ার কথা ছিল। কিন্তু তখন সিরিজটির অনুষ্ঠান সম্ভব না হওয়ায় ২০২২ সালের জানুয়ারি পর্যন্ত সিরিজটি স্থগিত করা হয়। ২০২১ সালের ডিসেম্বর মাসে শ্রীলঙ্কা দলের কোচ হিসেবে মিকি আর্থারের চুক্তির মেয়াদ শেষ হওয়ার পর ২০২২ সালের ৪ জানুয়ারি রুমেশ রত্নায়েকেকে অন্তর্বর্তীকালীন কোচ হিসেবে নিয়োগ দেয়া হয়। ২০২১ সালের আগস্ট ও সেপ্টেম্বর মাসে জিম্বাবুয়ের আয়ারল্যান্ড ও স্কটল্যান্ড সফরে নেতৃত্ব দেয়ার পর এ সফরের জন্য আবারও ক্রেইগ আরভাইনকে জিম্বাবুয়ের অধিনায়ক ঘোষণা করা হয়।  সিরিজে শ্রীলঙ্কা ২–১ ব্যবধানে জয়ী হয়।  দলীয় সদস্য    দাসুন শানাকা (অধি.)  আশেন বণ্ডারা   কামিন্দু মেন্ডিস   কুশল মেন্ডিস (উই.)  চরিত আশালংকা  চামিকা করুণারত্নে  চামিকা গুণাসেকারা   জেফ্রি ভ্যান্ডারসে  দিনেশ চান্ডিমাল (উই.)  দুষ্মন্ত চামিরা  নিরোশন ডিকওয়েলা (উই.)  নুয়ান থুশারা   নুয়ান প্রদীপ  পাথুম নিশাঙ্কা  প্রবীন জয়াবিক্রমা  মহেশ তীক্ষণ  মিনোদ ভানুকা  রমেশ মেন্ডিস  শিরন ফার্নান্দো  ক্রেগ আরভিন (অধি.)  ওয়েলিংটন মাসাকাদজা  ওয়েসলি মাধেভেরে  ক্লাইভ মাদান্দে (উই.)  তাকুদ্‌জোয়ানাশে কাইতানো   টিনোটেন্ডা মুতোম্বোজি  টেন্ডাই চাতারা  ব্লেসিং মুজারাবানি  মিল্টন শুম্বা   রায়ান বার্ল  রিচার্ড ন্‌গারাভা   রেজিস চাকাভা (উই.)  লুক জংউই  শন উইলিয়ামস  সিকান্দার রাজা  ২০২২ সালের ৭ জানুয়ারি শ্রীলঙ্কা ক্রিকেট (এসএলসি) কুশল মেন্ডিস, দানুষ্কা গুণতিলকা ও নিরোশন দিকভেল্লার ওপর থাকা নিষেধাজ্ঞা তুলে নেয়। ২০২১ সালের জুলাই মাসে শ্রীলঙ্কা দলের ইংল্যান্ড সফরের সময় কোভিড-১৯-এর জৈবসুরক্ষিত বুদ্‌বুদ সংক্রান্ত নীতি ভঙ্গ করায় এ তিনজন খেলোয়াড়কে আন্তর্জাতিক ক্রিকেট থেকে বহিষ্কার করা হয়েছিল, কিন্তু সময়ের আগে তাঁদের নিষেধাজ্ঞা উঠে যাওয়ায় তাঁরা দলে আসার সুযোগ পান।  সিরিজ শুরুর আগে শ্রীলঙ্কা দলের সহ-অধিনায়ক ধনঞ্জয় দে সিলভা তাঁর প্রথম সন্তানের জন্ম উপলক্ষে সিরিজের দল থেকে নিজের নাম প্রত্যাহার করে নেন। কোভিড-১৯ পরীক্ষায় পজিটিভ আসার কারণে অভিষ্কা ফার্নান্দো, কামিল মিশারা ও জনিত লিয়ানাগে সফরের দল থেকে ছিটকে যান। ফিটনেস পরীক্ষায় সন্তোষজনক ফল না আসার কারণে কালানা পেরেরা ও লাহিরু কুমারাকে দলের জন্য নির্বাচন করা হয় না। সিরিজ শুরুর আগে জিম্বাবুয়ে দলের কোচ লালচন্দ রাজপুতও কোভিড-১৯ পরীক্ষায় পজিটিভ আসার কারণে সিরিজের প্রথম দুই ম্যাচে দলের সাথে থাকার সুযোগ হারান।  অসিতা ফার্নান্দো, আশিয়ান ড্যানিয়েল, আশেন বণ্ডারা, নিমেশ বিমুক্তি, পুলিনা তরঙ্গ ও বিশ্ব ফার্নান্দোকে শ্রীলঙ্কা দলে স্ট্যান্ডবাই খেলোয়াড় হিসেবে রাখা হয়। মিনোদ ভানুকা শ্রীলঙ্কার দল থেকে ছিটকে গেলে নিরোশন দিকভেল্লাতে তাঁর বদলি হিসেবে দলে নেয়া হয় এবং আশেন বণ্ডারাকেও একই সাথে মূল দলে নেয়া হয়।  ওডিআই সিরিজ ১ম ওডিআই  ২য় ওডিআই  ৩য় ওডিআই  তথ্যসূত্র  বহিঃসংযোগ  ইএসপিএনক্রিকইনফোতে সিরিজের প্রধান পাতা   বিষয়শ্রেণী:২০২২-এ শ্রীলঙ্কান ক্রিকেট বিষয়শ্রেণী:২০২২-এ জিম্বাবুয়ের ক্রিকেট বিষয়শ্রেণী:জিম্বাবুয়ে ক্রিকেট দলের শ্রীলঙ্কা সফর বিষয়শ্রেণী:কোভিড-১৯ মহামারীর কারণে স্থগিত ক্রিকেট আয়োজন বিষয়শ্রেণী:২০২১–২২-এ আন্তর্জাতিক ক্রিকেট প্রতিযোগিতা
সমাজসেবায় স্বাধীনতা পুরস্কার হলো স্বাধীনতা পুরস্কার প্রদানের একটি অন্যতম প্রধান ক্ষেত্র। এটি জাতীয় জীবনে সমাজ ও জনগণের কল্যাণে অনন্য অবদানের স্বীকৃতি প্রদানের উদ্দেশ্যে প্রদত্ত একটি জাতীয় এবং এদেশের “সর্বোচ্চ বেসামরিক পুরস্কার”। ১৯৭১ সালের বাংলাদেশের স্বাধীনতা যুদ্ধের বীর শহীদদের স্মরণে ১৯৭৭ সাল থেকে সমাজসেবা, সাহিত্য, শিল্পকলা, বিজ্ঞান ও প্রযুক্তি, পল্লী উন্নয়ন, চিকিৎসাবিদ্যা, জনসংখ্যা নিয়ন্ত্রণ ও ক্রীড়া - এই আটটি ক্ষেত্রে “স্বাধীনতা পুরস্কার” প্রদান প্রচলন করা হলেও পরবর্তিতে স্বাধীনতা ও মুক্তিযুদ্ধ, শিক্ষা, জনপ্রশাসন এবং গবেষণা - এই আরও চারটি ক্ষেত্রকেও “স্বাধীনতা পুরস্কার” প্রদানের অধিক্ষেত্র হিসাবে সংযুক্ত করা হয়। এই পুরস্কার প্রদানের ব্যাপারটি দেখাশোনা করে বাংলাদেশ সরকারের মন্ত্রিপরিষদ বিভাগ। মন্ত্রিপরিষদ বিভাগের নির্ধারিত পদক  কমিটির পরামর্শে মনোনীত ব্যক্তিবর্গ ও প্রতিষ্ঠানকে মন্ত্রিসভার বৈঠকে চূড়ান্তভাবে মনোনীত করার পর এই পদক দেয়া হয়। প্রতিবছর মার্চ মাসের শেষ সপ্তাহে ঢাকায় একটি আড়ম্বরপূর্ণ অনুষ্ঠানের মাধ্যমে আনুষ্ঠানিকভাবে এই পদক প্রদান প্রদান করা হয়। বর্তমানে প্রত্যেক পুরস্কার প্রাপককে পুরস্কার হিসাবে ১৮ ক্যারেট মানের পঞ্চাশ গ্রাম ওজনের স্বর্ণে নির্মিত একটি পদক, পদকটির একটি রেপ্লিকা, ৩ লক্ষ টাকার একটি চেক এবং পুরস্কার প্রাপ্তির স্বীকৃতিসূচক একটি সনদপত্র প্রদান করা হয়। ১৯৭৭ সালে প্রথমবারের মতো “স্বাধীনতা পুরস্কার” প্রচলণকালীনই মরহুম মওলানা আবদুল হামিদ খান ভাসানী (মরণোত্তর) ও মরহুম এনায়েত করিম (মরণোত্তর)'কে “সমাজসেবায় স্বাধীনতা পুরস্কার” প্রদান করা হয়।   আরও দেখুন   স্বাধীনতা পুরস্কার;  সমাজসেবায় স্বাধীনতা পুরস্কার বিজয়ীদের তালিকা।   তথ্যসূত্র    বহিঃসংযোগ   স্বাধীনতা পুরস্কারপ্রাপ্ত ব্যক্তি/প্রতিষ্ঠানের তালিকা।  বিষয়শ্রেণী:স্বাধীনতা পুরস্কার বিষয়শ্রেণী:১৯৭৭-এ প্রবর্তিত পুরস্কার বিষয়শ্রেণী:১৯৭৭-এ বাংলাদেশে প্রতিষ্ঠিত
এলদার মাহমুদভ আহমেদ অগলু (আজারবাইজানিঃ Eldar Mahmudov Əhməd oğlu) হলেন একজন আজারবাইজানি রাজনৈতিক এবং সাবেক জাতীয় নিরাপত্তা মন্ত্রী, আজারবাইজান প্রজাতন্ত্র।      প্রাথমিক জীবন   মাহমুদভ ১৯৫৬ সালে বাকুতে এক বৈজ্ঞানিক পরিবারে (বাবা অথবা মা বৈজ্ঞানিক) জন্মগ্রহ করেন। তিনি বুনিয়াদযাদেহ্‌ ইন্সটিটিউট অব ইকোনোমি থেকে ১৯৭৮ সালে (ফাইন্যান্স এ বি.এ.) স্নাতক সম্পন্ন করেন এবং বাকু স্টেট বিশ্ববিদ্যালয় থেকে ১৯৯৩ সালে (আইনে বি.এ.) স্নাতক সম্পন্ন করেন। ১৬ মার্চ, ২০০৫ সালে তিনি মিলিটারির ল্যাফট্যানেন্ট জেনারেল পদে নিযুক্ত হন। এলদার মাহমুদভ বিবাহিত এবং তার তিন সন্তান রয়েছে।       পরিবার   এলদার মাহমুদভ তিন সন্তানের জনক। ২০০৭ সাল থেকে এলদার মাহমুদভের স্ত্রী তাহিরা আজারবাইজান ট্রেড ইউনিয়ন কনফেডারেশন এর সচিব হিসেবে দায়িত্ব পালন করেন। তিনি উক্ত কনফেডারেশন সম্মেলনের এবং নির্বাহী কমিটির একজন সদস্য। তাহিরার স্বামী তথা মাহমুদভকে চাকরি থেকে বরখাস্থ করা হলে সেও তার সকল কাজ পরিত্যাগ করে। যখন মাহমুদভকে মন্ত্রণালয় থেকে বহিষ্কার করা হয় তখন তার এক আত্মীয়কে পারভানা সাফিয়েভাকে স্বাস্থ্য মন্ত্রণালয়ের মাদক মূল্য নির্ধারণ অধিদপ্তরের প্রধান পদ থেকে অব্যাহতি দেওয়া হয়। অন্য এক আত্মীয় বায়তুল্লাহ হুসেনোভাকেও বাকু টেলিফোন কম্যুনিকেশন প্রোডাকশন এসোসিয়েশন এর প্রধান পদ থেকে অব্যাহতি দেওয়া হয়। এছাড়াও তার আরেক চাচাত ভাই পুলিশ কলনেল ইলগার মাহমুদভকেও এলদার মাহমুদভের বহিষ্কারের পর তার পদ থেকে অব্যাহতি পান। ইলগার মাহমুদভ ছিলেন সাভাইল জেলা পুলশ বিভাগের প্রধান। এলদার মাহমুদভের বোন এলমিরা মাহমুদভা পররাষ্ট্র মন্ত্রণালয়ের দূত বিভাগের প্রধান।   কর্মজীবন   ১৯৮০-২০০৪ সাল পর্যন্ত মাহমুদভ আজারবাইজান প্রজাতন্ত্রের স্বরাষ্ট্র মন্ত্রণালয়ের একজন কর্মী হিসেবে দায়িত্ব পালন করেন। এছাড়াও তার দায়িত্ব ছিল পরিকল্পিত অপরাধ এবং অপরাধীর অনুসন্ধান করা। ১৯৯৩ সালে স্বরাষ্ট্র মন্ত্রণালয়ের মাদক অধিদপ্তরের প্রধান শাখায় নিযুক্ত হন এবং পরবর্তীতে একি দপ্তরের সহকারী প্রধান পদে উন্নীত হন। ১৯৯৩-২০০৩ সাল পর্যন্ত মাহমুদভ অর্থনৈতিক অপরাধ অধিদপ্তর এবং অর্থনৈতিক সহযোগী পরিচালনা দপ্তরের প্রধান হিসেবে দায়িত্ব পালন করেন। ২০০৪ সালের শুরুতে তিনি মাদক-দমন বিভাগের প্রধান হিসেবে নিযুক্ত হন।  মাহমুদভ প্রভাবশালী আন্তর্জাতিক সংগঠন কর্তৃক আয়োজিত বিভিন্ন সভা-সেমিনারে সন্ত্রাসবাদ যুদ্ধ, দূর্নীতি, মানব পাচার, অবৈধ মাদক ব্যবসা ইত্যাদী বিষয়ে আজারবাইজানের অবস্থান তুলে ধরেন। এছাড়াও তিনি অনেক আন্তর্জাতিক আইন তৈরীতে সফল ভূমিকা পালন করেন; জাতিসংঘ দূর্নীতি দমন আইন তার অনন্য নজির। ২০০৪ সালের ২৪ জুলাই এ রাষ্ট্রপতি ইলহাম আলিয়েব কর্তৃক নিরাপত্তা মন্ত্রী হিসেবে নিযুক্ত হন। কিন্তু পরবর্তীতে ২০১৫ সালের ১৭ অক্টোবর তারিখ এ একই রাষ্ট্রপতি ইলহাম আলিয়েভের হুকুমনামা (ডিক্রী) দ্বারা মন্ত্রণালয় থেকে নিষ্কৃত হন।   পুরস্কার   সামাজিক নীতি অনুশাসন, স্থিতিশীলতা রক্ষা এবং অপরাধের বিরুদ্ধে লড়াই করার জন্য মাহমুদভকে আজারবাইজানি ফ্ল্যাগ অর্ডার দিয়ে সম্মানিত করা হয়।   তথ্যসূত্র    বিষয়শ্রেণী:১৯৫৬-এ জন্ম বিষয়শ্রেণী:জীবিত ব্যক্তি বিষয়শ্রেণী:আজারবাইজানের মন্ত্রী বিষয়শ্রেণী:বাকু রাষ্ট্রীয় বিশ্ববিদ্যালয়ের প্রাক্তন শিক্ষার্থী
সঞ্জয় কুমার অধিকারী একজন বাংলাদেশী শিক্ষাবিদ। তিনি খুলনা বিশ্ববিদ্যালয়ের (খুবি) কৃষি প্রযুক্তি ডিসিপ্লিনের অধ্যাপক এবং নোয়াখালী বিজ্ঞান ও প্রযুক্তি বিশ্ববিদ্যালয়ের (নোবিপ্রবি) দ্বিতীয় উপাচার্য।  শিক্ষা তিনি ১৯৭৯ সালে বাংলাদেশ কৃষি বিশ্ববিদ্যালয়ের কৃষি অনুষদের অধীনে স্নাতক এবং ১৯৮২ সালে একই বিশ্ববিদ্যালয় থেকে উদ্ভিদ রোগতত্ত্বে স্নাতকোত্তর ডিগ্রি লাভ করেন। তিনি ২০০০ সালে বঙ্গবন্ধু শেখ মুজিবুর রহমান কৃষি বিশ্ববিদ্যালয় থেকে উদ্ভিদ রোগতত্ত্বে পিএইচডি ডিগ্রি অর্জন করেন।  কর্মজীবন সঞ্জয় কুমার অধিকারী ১৯৮১ সালে পটুয়াখালী কৃষি কলেজে (বর্তমানে পটুয়াখালী বিজ্ঞান ও প্রযুক্তি বিশ্ববিদ্যালয়) প্রভাষক হিসেবে কর্মজীবন শুরু করেন। তিনি হাজী মোহাম্মদ দানেশ কৃষি কলেজেও (বর্তমানে হাজী মোহাম্মদ দানেশ বিজ্ঞান ও প্রযুক্তি বিশ্ববিদ্যালয়) শিক্ষকতা করেছেন। ২০০১ সালে তিনি খুলনা বিশ্ববিদ্যালয়ে অধ্যাপক হিসেবে যোগ দেন। তিনি বাংলাদেশ বিশ্ববিদ্যালয় মঞ্জুরী কমিশনের (ইউজিসি) অধীনে কোয়ালিটি অ্যাসুরেন্স ইউনিটের একজন বিশেষজ্ঞ এবং প্রধান হিসেবেও দায়িত্ব পালন করেছেন। এছাড়া ২০১৯ সালে তিনি বাংলাদেশ অ্যাক্রেডিটেশন কাউন্সিলের পূর্ণকালীন সদস্য হিসেবে নিযুক্ত হন।  সঞ্জয় কুমার অধিকারী ২০০৮ থেকে ২০১০ সাল পর্যন্ত নোয়াখালী বিজ্ঞান ও প্রযুক্তি বিশ্ববিদ্যালয়ের (নোবিপ্রবি) দ্বিতীয় উপাচার্য হিসেবে দায়িত্ব পালন করেন।  প্রকাশনা দেশীয় ও আন্তর্জাতিক জার্নালে তার প্রায় অর্ধশত গবেষণাপত্র প্রকাশিত হয়েছে।  তথ্যসূত্র  বিষয়শ্রেণী:বাংলাদেশী শিক্ষাবিদ বিষয়শ্রেণী:খুলনা বিশ্ববিদ্যালয়ের শিক্ষক বিষয়শ্রেণী:বাংলাদেশ কৃষি বিশ্ববিদ্যালয়ের প্রাক্তন শিক্ষার্থী বিষয়শ্রেণী:নোয়াখালী বিজ্ঞান ও প্রযুক্তি বিশ্ববিদ্যালয়ের উপাচার্য বিষয়শ্রেণী:বঙ্গবন্ধু শেখ মুজিবুর রহমান কৃষি বিশ্ববিদ্যালয়ের প্রাক্তন শিক্ষার্থী